open-index/open-wikipedia-markdown huggingface dataset:
Tanssiteatteri Raatikko

**Tanssiteatteri Raatikko** on suomalainen Vantaalta kotoisin oleva tanssi- ja lastenteatteri. Raatikon perustivat vuonna 1972 tanssija-koreografit Marjo Kuusela ja Maria Wolska, ja se on Suomen vanhin yhtäjaksoisesti toiminut tanssiteatteri. Teatterin kotinäyttämö on Tikkurilassa osoitteessa Silkkitehtaantie 5, josta käsin ryhmä käy paljon kiertueilla sekä Suomessa että ulkomailla.

Raatikon esittämät teokset edustavat modernia nykytanssia sekä lasten tanssiteatteria, ja niille on ominaista vahva tunnesisältö ja huumori. Vuosittain Raatikko tuottaa kahdesta kolmeen uutta ensi-iltaa. Ohjelmistoon sisältyy tanssiteatteriteoksia niin aikuisille kuin lapsille ja nuorille. Vuosittain ryhmän noin 400 esitystä seuraa yli 30&nbsp;000 katsojaa.

Raatikko on viime vuosina laajentanut toimintaansa muun muassa vuorovaikutteisiin lapsille suunnattuihin tanssiteoksiin, joiden yleisö voi osallistua esitykseen. Teatteri tekee yhteistyötä Vantaan koulujen, päiväkotien ja kulttuuripalveluiden kanssa. Teatterin taiteellisena johtajana toimi 1980-luvun lopulle saakka Marjo Kuusela. Vuodesta 1988 lähtien johtajana on ollut tanssija-koreografi Marja Korhola. 1990-luvun puolivälissä Korholan ohjelmistovalinnat ja johtaminen aiheuttivat lähes kaikkien tanssijoiden irtisanoutumisen ja muun muassa Carolyn Carlsonin kutsumisen väliaikaiseksi taiteelliseksi neuvonantajaksi. 

Marja Korholan jäätyä eläkkeelle alkuvuodesta 2022 uutena johtajana aloitti tanssija ja koreografi Jaakko Toivonen.

Vuonna 1983 tanssiteatterille myönnettiin Vantaan kulttuuripalkinto. Raatikko on palkittu useasti muulloinkin. Esimerkiksi Lastenpäivä-palkinnon teatteri sai vuonna 2014.

Vuonna 2016 ohjelmistoon kuului esimerkiksi suomalaista kansanperinnettä ja hölmöläistarinoita yhdistävä lastenteatteriesitys *Hys-hys Hymylään*.

## Lähteet

## Aiheesta muualla
* Raatikon kotisivut
* Raisa Rauhamaa: Suomalaisen nykytanssin esikuva muutti tunturiin – tilalle ei tule vettä, sähköä eikä tietä (27.11.2015)  (hs.fi)
Henry Corden

**Henry Cohen** (6. tammikuuta 1920 – 19. toukokuuta 2005) oli kanadalais-yhdysvaltalainen näyttelijä, joka tunnetaan parhaiten Retu Kivisen ääniroolista.

## Ura
Henry Corden syntyi Henry Cohenina Montrealissa, Kanadassa vuonna 1920, josta hän muutti lapsena New Yorkiin, Yhdysvaltoihin. Corden aloitti uransa näyttelijänä teatterin ja radion parissa ennen siirtymistään Hollywoodiin 1940-luvun lopulla. Hän teki ensi esiintymisensä elokuvassa *[[Hurjimus]]* vuonna 1947, jossa Corden näytteli Boris Karloffin esittämän hahmon apulaista Hendrickiä. Tämän jälkeen hän usein esitti rikollisia, sekä pieniä rooleja elokuvissa aina 1960-luvulle asti. Televisiossa Corden esiintyi 1950-luvulta lähtien muun muassa sarjoissa *[[Perry Mason]]*, *[[Lahjomattomat (vuoden 1959 televisiosarja)|Lahjomattomat]]*, *My Little Margie* ja *[[Unelmatyttöni]]*.

### Ääninäyttelijänä
1960-luvulta lähtien Corden teki myös äänirooleja animaatioihin ja teki aluksi sivuääniä Kiviset ja Soraset- ja Jetsonit-piirrossarjoihin, sekä esitti kenraali Fongin lisäksi monia sivuhahmoja Jonny Questissä. Vuonna 1977 alkuperäisen Retu Kivisen ääninäyttelijän Alan Reedin kuollessa sai Corden uransa merkittävämmän roolin. Hän vietti pitkän ajan yrittäessään imitoida Reedin ääntä mahdollisimman tarkasti. Myöhemmin Cordenin versio Retun äänestä muokkaantui enemmän hänen omanlaiseksi, mikä kuulosti hahmon inspiroineesta hahmosta Ralph Kramdenistä televisiosarjassa *[[The Honeymooners]]*, jossa hahmoa näytteli Jackie Gleason. Corden toimi hahmon roolissa vuodesta 1977 lähtien aina kuolemaansa saakka esittäen Retua televisiosarjoissa, mainoksissa ja videopeleissä.
Edu

**Edu** tai **EDU** tarkoittaa seuraavia asioita:

* .edu, ylätason verkkotunnus oppilaitoksille
* University Airport (FAA: EDU), lentoasema Kaliforniassa
* New Oriental Education & Technology Group (NYSE: EDU), kiinalainen yritys.
* EDU, Europol Drugs Unit, Europolin huumeyksikkö
* edut, pericut, Kalifornian niemimaan kärjessä asunut intiaanikansa.

Edu on myös usean henkilön nimi:

* sukunimenä:
** Bonifacio Edu (s. 1969), päiväntasaajanguinealainen pika- ja viestijuoksija
** Maurice Edu (s. 1986), yhdysvaltalainen jalkapalloilija
* etunimenä tai sen lyhentymänä:
** Jonas Eduardo Américo (s. 1949), brasilialainen jalkapalloilija
** Edu Ardanuy (s. 1967), brasilialainen kitaristi
** Edu Coimbra (s. 1947), brasilialainen jalkapalloilija
** Edu Dracena (s. 1981), brasilialainen jalkapalloilija
** Eduardo Gonçalves de Oliveira (s. 1981), brasilialainen jalkapalloilija
** Eduardo César Daud Gaspar (s. 1978), brasilialainen jalkapalloilija
** Edu Kehäkettunen, oik. *Harri Juhani Hinkkanen* (s. 1976), suomalainen rap-muusikko.
** Edu Kettunen (s. 1961), suomalainen muusikko
** Edu Manga (1967–2025), brasilialainen jalkapalloilija
** Edu Marangon (s. 1963), brasilialainen jalkapalloilija
** Edu Pillu (s. 1969), indonesialainen taidemaalari, valokuvaaja ja performanssitaiteilija
** Luís Eduardo Schmidt (s. 1979), brasilialainen jalkapalloilija
** Edu Snethlage (1886–1941), alankomaalainen jalkapalloilija.
SM-koris-kausi 1999–2000

**Kausi 1999–2000** oli 60. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Namika Lahti, jolle Suomen mestaruus oli seuran historian ensimmäinen. Teamware ToPo voitti hopeaa ja Espoon Honka pronssia. Runkosarjan voitti Espoon Honka.

## Runkosarja
### Sarjataulukko

### Pelaajien tilastot

#### Pisteet

#### Levypallot

#### Koriin johtaneet syötöt

#### Muiden kategorioiden tilastoykköset

### Kuukauden pelaajat

## Pudotuspelit
### Ottelukaavio

## Palkitut

## Lähteet
Pineeni

**Pineeni** (C10H16) on bisyklinen terpeeni, joka on tärpätin pääkomponentti. Pineenistä on kaksi rakenneisomeeriä, jotka ovat α-pineeni ja β-pineeni. Aineiden systemaattiset nimet ovat (1S,5S)-2,6,6-trimetyylibisyklo-(3,1,1)hept-2-eeni ja (1S,5S)-2,6,6-dimetyyli-2-metyleeni-(3,1,1)-heptaani. Pineeniä tavataan erityisesti mäntyjen pihkassa, mutta ne ovat tärkeitä komponentteja myös muissa kasveissa. Tärpätin pääkomponentti on alfa-pineeni. Lisäksi hyönteiset käyttävät pineenin kumpaakin muotoa hajuilla viestintään.

## Isomeerit
α- ja β-pineenillä on kaksi optista isomeriä, joista +-muoto kiertää valon värähtelysuuntaa myötäpäivään ja −-muoto vastapäivään.




## Biosynteesi
Kumpaakin pineenin muotoa tuotetaan geranyylipyrofosfaatista. Välituotteena syntyy linalolin pyrofosfaattia, syklisaation viimeisessä vaiheessa poistuu protoni.

## Käyttö
Pineenin selektiivinen hapettamisreaktio tiettyjen katalyyttien läsnä ollessa on tärkeä reaktio valmistettaessa lääketeollisuuden tuotteita sekä hajusteita. Yksi yleisimmin pineeniä hapettamalla valmistettava kemikaali on verbenoni.

Hapettaminen voidaan suorittaa yksinkertaisesti ilmassa, mutta verbenonin synteettinen valmistus edellyttää lyijy(IV)asetaatin käyttöä, mikä aiheuttaa ongelmia, koska kuten yleensäkin lyijyn yhdisteet myös lyijy(IV)asetaatti on myrkyllinen.

## Pineenin vaikutukset ihmiseen ja ympäristöön
Hengitettynä pineenihuurut aiheuttavat hengitysvaikeuksia ja sekavuutta. Silmille ja iholle joutuessaan kemikaali saa aikaan punoitusta ja kirvelyä. Pineenin nieleminen aiheuttaa pahoinvointia. Pineenin palaessa syntyy hiilimonoksidia ja muita myrkyllisiä kaasuja. Pineeni on myrkyllistä vesieliöille. Pineenitärpätin raja-arvo ilmassa on 25 ppm. Kaatuessaan maahan aine imeytyy hyvin nopeasti ja vedessä pineeniä sisältävä tärpätti sitoutuu orgaaniseen ainekseen ja sedimenttiin.

## Lähteet
Helmut Bellingrodt

**Helmut Bellingrodt** (s. 10. heinäkuuta 1949) on kolumbialainen ampuja. Hän on saavuttanut urallaan kahdesti 50 metrin villikarjun olympiahopeaa (Münchenistä 1972 ja 1984 Los Angelesista).
FC Sinimustat

**FC Sinimustat** oli syyskuussa 2007 perustettu suomalainen jalkapallojoukkue, joka toimi FC Interin reservi- ja kehitysjoukkueena.  Joukkue pelasi kolme kautta Kakkosessa. Se putosi kuitenkin kaudella 2010 Kolmoseen eikä lähtenyt enää vuonna 2011 mukaan sarjaan. 

Sinimustat peri Interin entisen reservijoukkueen, naantalilaisen VG-62:n sarjapaikan Kakkosessa. Joukkueen kahtena ensimmäisenä kautena se oli lohkonsa viimeinen joukkue säilyjän paikalla, kunnes vuonna 2010 se jäi lohkojumboksi.

FC Sinimustien perustajiin kuuluivat muun muassa jalkapalloilijat Magnus Bahne ja Ari Nyman sekä FC Interin puheenjohtaja Stefan Håkans.

## Valmentajat

* 2008 Jami Wallenius 
* 2009 Hannu Paatelo 
* 2010 Jussi Nuorela 

## Lähteet
Karhula (kaupunginosa)

**Karhula** on Kotkan kaupunginosa entisen Karhulan kauppalan keskustassa. Se muodostaa yhdessä Helilän kaupunginosan kanssa merkittävän keskuksen Kotkassa. 

Karhulalla voidaan puhekielessä tarkoittaa koko entisen kauppalan aluetta, mutta nykyinen kaupunginosa käsittää vain pienen alueen entisestä kauppalasta. Entisistä kauppalanosista siihen kuuluvat pääosin Helilä, joka oli Karhulan kauppalan aikoina kauppalan keskustan nimi ja Karhulanniemi.

Karhulan kaupunginosan alue asemakaavassa eroaa Kotkan kaupungin tilastoalueiden rajoista, eikä sen vuoksi tarkkaa asukaslukua voi ilmoittaa. Karhula kuuluu Helilän ja Rauhalan kaupunginosien kanssa samaan tilastoalueeseen, jonka yhteinen asukasluku on 5&nbsp;304 (31.12.2012).

## Rakennuksia ja rakennelmia

Merkittävimpiä rakennuksia kaupunginosan alueella ovat Karhulan Hovi (Karhulan kartano) (Ricardo Björnberg 1887–1892) sekä jugendia edustava Karhula Oy:n pääkonttori (1902, laajennus 1920). 

Moottoritien eteläpuolella sijaitsevat muun muassa tori, linja-autoasema ja Karhulan teollisuusympäristö, joka kuuluu valtakunnallisesti merkittäviin rakennettuihin kulttuuriympäristöihin Suomessa. Pohjoispuolella sijaitsevat Karhulan uimahalli, Karhulan keskuskenttä (yleisurheilukenttä) ja Karhulan kirjasto.

## Liikenneyhteydet

Valtatie 7 kulkee moottoritienä kanjonissa Karhulan läpi. Karhulan linja-autoasemalta kulkee suoria kaukoliikenteen vuoroja Helsinkiin, Lappeenrantaan, Savonlinnaan, Joensuuhun, Mikkeliin ja Jyväskylään. Lahteen ajetaan pikavuoroja sekä Loviisan että Kouvolan kautta. Karhulassa pysähtyy Helsingin ja Haminan välisiä pikavuoroja, jotka eivät poikkea Kotkan keskustaan. Karhulan linja-autoasema on myös paikallisen ja alueellisen bussiliikenteen keskus. Aseman rakennus purettiin vuonna 2020 sen huonon kunnon vuoksi, mutta bussiliikenne jatkuu yhä.

Kotkan sataman ja Kouvolan väliset taajamajunat pysähtyvät Kyminlinnan ja Kymin seisakkeilla, jotka ovat Karhulan lähimmät rautatieasemat. Etäisyyttä Karhulasta Kyminlinnan ja Kymin seisakkeille on noin kolme kilometriä. Kyminlinnan seisakkeelle on Karhulasta paikallisbussilla suora yhteys. Kymin seisakkeelle on lähimmältä, Korkeakosken linja-autopysäkiltä vajaan kilometrin kävelymatka.

## Lähteet
Systemaattinen otanta

**Systemaattinen otanta** tarkoittaa tasavälistä otantaa. Otokseen poimitaan joka k:s havainto, missä k tarkoittaa poimintaväliä. Oltava varmoja ettei populaatio ole jollain tavalla systemaattisessa järjestyksessä.
Dagmar

**Dagmar** on pohjoismainen naisen etunimi. Nimi on alkujaan tanskalainen muunnos slaavilaisesta nimestä *Dragomir*, joka merkitsee *rauhaa rakastavaa*, mutta skandinaavisissa kielissä se voidaan käsittää myös yhdistelmäksi päivää ja neitoa tarkoittavista sanoista.

Suomessa nimi Dagmar on 1900-luvun alusta marraskuuhun 2025 mennessä annettu noin 6&nbsp;690 henkilölle. Suurin osa Dagmar-nimisistä on syntynyt 1900-luvun alkupuolella. Nimeä ei ole suomenkielisessä kalenterissa, mutta suomenruotsalaisen kalenterin mukaan Dagmarin nimipäivä on 26. marraskuuta.

## Tunnettuja Dagmareja

* Dagmar (1847–1928), tanskalainen prinsessa, myöhemmin Venäjän keisarinna Maria Fjodorovna
* Dagmar Bentzen (1902–1967), ruotsalainen näyttelijä
* Dagmar Dolby (s. 1941), yhdysvaltalainen perijätär, hyväntekijä ja miljardööri
* Dagmar Ebbesen (1891–1954), ruotsalainen näyttelijä
* Dagmar Edqvist (1903–2000), ruotsalainen kirjailija
* Dagmar von Essen (1881–1965), Lotta Svärd -järjestön vaikuttaja ja ruotsinkielisen kansankorkeakoulun johtaja
* Dagmar Furuhjelm (1868–1918), suomalainen taidemaalari
* Dagmar Hagelberg-Raekallio (1871–1948), suomalainen laulaja
* Dagmar Hagelin (1959 tai 1960 – oletettavasti 1977), Ruotsin ja Argentiinan kaksoiskansalainen, likaisen sodan uhri
* Dagmar Hase (s. 1969), saksalainen vapaauinnin olympiavoittaja
* Dagmar Karpio, o.s. *Aalto* (1885–1960), suomalainen yhteiskunnallinen vaikuttaja ja järjestöaktiivi
* Dagmar Kemilä (1891–1961), suomalainen kansakoulunopettaja ja oppikirjojen tekijä
* Dagmar Klami (1889–1956), suomalainen lausuntataiteilija, toimittaja ja runoilija
* Dagmar Krause (s. 1950), saksalainen laulaja
* Dagmar Lange, *Maria Lange* (1914–1991), ruotsalainen salapoliisikirjailija
* Dagmar Lühnenschloß, o.s. *Käsling* (s. 1947), saksalainen pikajuoksija
* Dagmar Lurz (s. 1959), saksalainen taitoluistelija
* Dagmar Neovius (1867–1939), suomalainen poliitikko
* Dagmar Neubauer, o.s. *Rübsam* (s. 1962), saksalainen pikajuoksija
* Dagmar Overbye (1883–1929), tanskalainen sarjamurhaaja
* Dagmar Parmas (1886–1940), suomalainen sanoittaja, laulaja ja näyttelijä
* Dagmar Rom (s. 1928), itävaltalainen alppihiihtäjä ja elokuvanäyttelijä
* Dagmar Ruin (1894–1977), suomenruotsalainen sairaanhoitaja ja kirjailija
* Dagmar Salén (1901–1980), ruotsalainen kilpapurjehtija
* Dagmar Švubová (s. 1958), tšekkiläinen maastohiihtäjä

## Muita merkityksiä

* Dagmar-puskurit
* Mediatoimisto Dagmar
* Dagmar-teatteri, Kööpenhaminassa 1883–1937 toiminut teatteri
* 1669 Dagmar, päävyöhykkeen asteroidi

## Lähteet

## Aiheesta muualla
Clinton McKinnon

**Clinton McKinnon**, joskus myös **Bär McKinnon** (Bär, lausutaan *bear*, lempinimi lapsuudesta) on yhdysvaltalainen muusikko, joka nykyään asuu Melbournessa, Australiassa. Useimmiten hän soittaa saksofonia, mutta hän on myös soittanut muita instrumentteja, kuten huilua, kitaraa, rumpuja, lyömäsoittimia ja muita akustisia instrumentteja. Hän tunnetaan ehkä parhaiten Mike Pattonin alkuperäisyhtyeestä, Mr. Bunglesta. Hän oli yksi Pattonin koulukavereista, jotka perustivat yhtyeen 1985.

## Historia

McKinnon oli jäsenenä Mr. Bungle -yhtyeessä vuodesta 1989 lähtien sen hajoamiseen vuonna 2000, jonka jälkeen hän on esiintynyt sellaistenkin yhtyeiden kuin Secret Chiefs 3 ja Dieselhed kanssa. McKinnon on myös vieraillut yhtyeiden Melt Banana, Carl Hancock Rux, Ray's Vast Basement, Eyvind Kang ja Barefoot Hockey Goalie satunnaisilla albumeilla. McKinnonin on myös nähty joskus Melbournessa oleskelevan yhtyeen Umläut kanssa.

## Lähteet
Hu Jun

**Hu Jun** (s. 3. syyskuuta 1978) on kiinalainen pistooliampuja.

Hu Jun saavutti MM-kilpailuissa Zagrebissa 2006 joukkuekultaa ja henkilökohtaista hopeaa 10 m ilmapistoolissa.
## Lähteet
*Profiili ISSF Newssissä
*ISSF:n tietokanta
Tom & Jerry Kids

**Tom & Jerry Kids** (*Tom and Jerry Kids* tai *Tom & Jerry Kids Show*) on yhdysvaltalainen Hanna-Barberan tuottama animaatiosarja, joka perustuu Tom ja Jerry kaksikkoon. Siitä tuotettiin yhteensä 65 jaksoa, jotka esitettiin vuosien 1990–1993 aikana. Tämän jälkeen sarjan pohjalta tehtiin spin-off Mestarietsivä Lurppa, jossa seikkailivat Tom & Jerry Kidsissä esiintyneet Lurppa, sekä hänen poikansa Dripple, rouva Vavoom ja McWolf.
Suomessa sarjan jaksoja on julkaistu suomeksi dubatuilla VHS-kaseteilla.

## Ohjelma
Tom & Jerry Kids oli hyvin samankaltainen, kuin alkuperäinen versio. Sarjassa hahmot olivat vain huomattavasti nuorempia, mutta sarjan väkivaltaisuutta oli hieman pienennetty. Hahmot kuitenkin käyttivät erilaisia työkaluja ja aseita päästäkseen eroon toisistaan. Useimmiten Tom jahtasi Jerryä pitkin kaupunkia ja taloja. Vuosien 1990–1992 esitetyissä jaksoissa Tom & Jerry jaksojen lisäksi esitettiin joko Lurppasta ja Spikesta lyhytanimaatio. Vuoden 1992–1993 taas mukaan tuli enemmän hahmoja, kuten Slowpoke Antonio, Kyle the Cat ja Wildmouse.

## Äänirooleissa

## Aiheesta muualla
* Retro Junk
* Toonarific 
* TV.com 
* Voice Chasers
Pallokerho Keski-Uusimaa

**Pallokerho Keski-Uusimaa** eli **PK Keski-Uusimaa** on vuonna 2005 perustettu suomalainen jalkapalloseura.

PK Keski-Uusimaa toimii Keski-Uudenmaan alueen kilpajalkapalloon  keskittyvänä kokoomaseurana, joka kokoaa  Keravan Pallo -75:n ja Tuusulan Palloseuran motivoituneimmat pelaajat samaan joukkueeseen. Seura perustettiin kyseisten seurojen yhteisenä hankkeena useiden vuosien kaavailujen tuloksena.

Seuran miesten edustusjoukkue pelaa kaudella 2025 Suomen kolmanneksi korkeimmalla sarjatasolla Ykkösessä. Seuran miesten reservijoukkue PKKU/2 pelaa Kolmosessa. Suomen Cupissa PKKU on edennyt parhaimmillaan kahdeksan parhaan joukkoon vuonna 2015. Tuolloin joukkue joutui taipumaan puolivälierissä KuPS:lle.

PKKU:n naisten joukkue pelaa kaudella 2025 Kansallisessa Ykkösessä. Naisten joukkue pelasi 2022 kaksiosaisen karsintaottelun noususta Kansalliseen liigaan, jossa vastaan asettui ONS. Ottelupari päättyi oululaisten voittoon yhteismaalein 6-2. Kauden 2023 päätteeksi naiset karsivat jälleen noususta ja voittivat otteluparin TPS:n kanssa yhteismaalein 4-2. 

PKKU:ssa ovat pelanneet mm. maajoukkueessa pelanneet  Santeri Hostikka ja Ville Koski.

PKKU:n kannattajat käyttävät itsestään nimitystä Skavabölen pojat.

## Tilastot

## Lähteet

## Aiheesta muualla
* Joukkueen kotisivut
Iitin vaakuna

**Iitin vaakuna** on Iitin kunnan tunnus. Sen on suunnitellut heraldikko Ahti Hammar, ja se vahvistettiin käyttöön 3. maaliskuuta 1953.

Vaakunan selitys on ”mustassa kentässä aaltokoroinen hopeahirsi, päällikkeenä paaluittainen kaksilehtinen kulta-avain”. Sen hirsi kuvaa Kymijokea ja päällä oleva avain kunnan keskeistä asemaa joen varrella.

## Lähteet
*
Preussen

**Preussen** oli maailman ainoa viisimastoinen täystakiloitu alus. Se laskettiin vesille vuonna 1902, ja se oli vesilinjastaan 124 metriä pitkä ja 16,4 metriä leveä. Siinä oli kahdet prammipurjeet, ja 47 purjeen yhteispinta-ala oli 4&nbsp;650 neliömetriä. Deutsches Technikmuseumin esitteen mukaan purjepinta-ala olisi ollut peräti 5 560 neliömetriä, ja laivaa on luonnehdittu sekä purjelaiva-aikakauden kulminaatiopisteeksi että sen päätökseksi.

Preussen tuhoutui haaksirikossa Englannin kanaalissa vuonna 1910.

## Lähteet

## Aiheesta muualla
Poikajoki (Haapajoki)

**Poikajoki** eli *Hörskönjoki* on noin 18 kilometrin pituinen puro Pohjois-Pohjanmaalla. Poikajoki saa alkunsa Raahen itäosien suoalueilla Saloisista ja laskee Haapajokeen Haapajoen kylän kohdalla. Joen yläjuoksusta käytetään joskus nimeä *Tuoreenmaanoja* yläjuoksulla sijaitsevan Tuoremaa-nimisen niityn mukaan.

Poikajokea on ruopattu, eikä sen alajuoksu ole enää luonnontilassa.

## Lähteet
Bill Farmer

**Bill Farmer** (s. marraskuu 1952 Pratt, Kansas) on yhdysvaltalainen Daytime Emmy -ehdokkuuden saanut ääninäyttelijä, joka tunnetaan Hessu Hopon ääniroolista.

## Biografia
Farmer syntyi Prattissa, Kansasissa ja oli lapsesta asti kiinnostunut piirretyistä. Jo nuorena Farmer huomasi kykenevänsä imitoimaan suosikkipiirroshahmojaan ja erityisesti Hessu Hopoa. 

Yliopistossa opiskellessaan hän löysi töitä radion ja television parissa, jonka jälkeen Farmer siirtyi stand up -komiikkaan imitaattoriksi. Hän teki esiintymisiä tiistai-iltaisin Dallasissa Comedy Corner -komediaklubilla. Päivätyönään Farmer työskenteli elektroniikkakaupassa. Vuodesta 1982 lähtien hän kuitenkin työskenteli useammin Comedy Cornerissa aina vuoteen 1986 asti, jonka jälkeen Farmer muutti Hollywoodiin.

### Ääninäyttelijänä
Päätös muuttaa Kaliforniaan tuli hänen mainosagentiltaan, joka ehdotti muuttamista antaakseen asiakkaalleen mahdollisuuden kokeilla äänilahjojaan, jotta Farmer voisi tehdä sitä työkseen. Neljä kuukautta myöhemmin muutettuaan vaimonsa kanssa Hollywoodiin hänen agenttinsa kysyi Farmerilta  osaisiko tämä tehdä minkään Disney-hahmon ääntä. Myöhemmin hän koe-esiintyi Hessu Hopon roolia varten lyhytanimaatioon *Goofy About Health* (1989). Ennen koe-esiintymistään Farmer opiskeli hahmon ääntä kaikista mahdollisesta piirretyistä ja erityisesti 1930-luvun lyhytanimatioelokuvista. Myöhemmin Farmer sai alun perin Pinto Colvigin ääninäyttelemän hahmon. Samoihin aikoihin Tony Anselmo oli tullut uudeksi Aku Ankan ääneksi.

Parhaiten Farmer muistetaan Hopon poppoo -animaatiosarjasta, jota esitettiin alun perin vuosien 1992–1993 aikana. Sarjan jälkeen hän on tehnyt Hessu Hopon lisäksi useita sivurooleja animaatioelokuviin, kuten *[[Toy Story]]* (1995), *[[Herkules (elokuva)|Herkules]]* (1997), *[[Rautajätti]]* (1999), *[[Monsterit Oy]]* (2001), *[[Karhuveljeni Koda]]* '2003), *[[Leijonakuningas 3 – Hakuna Matata]]* (2004) ja *[[Ice Age 2]]* (2006). Lisäksi Farmer toimi vuonna 1996 ilmestyneessä *[[Space Jam]]* -elokuvassa Sylvesterin, Viiksi-Vallun ja Kukko Koppavan ääninä.

Farmer opiskeli ääninäyttelemistä Daws Butlerin opissa. Hän on ollut naimisissa vuodesta 1985 lähtien Jennifer Wynne Farmerin kanssa.

## Aiheesta muualla

* Bill Farmer Voice Chasersissa
Kuningasintialainen hyökkäys

**Kuningasintialainen hyökkäys** on shakkiavaus, ja -systeemi. Joskus avaukseksi luetaan alkusiirrot 

:` 1. Rf3 d5 2.g3 ` 

Systeemiin liittyvät usein valkean siirrot e4, d3, Rd2, Rgf3, g3, Lg2 ja 0-0. Siirtojärjestyksessä voi esiintyä vaihtelua. 

Avauksen tunnetuin käyttäjä on ollut Bobby Fischer.

Luonteeltaan kuningasintialainen hyökkäys on suljettu, strateginen avaus, joka tarjoaa mukavan keskipelin monia puolustuksia vastaan. Se on peilikuva kuningasintialaisesta puolustuksesta, mistä sen nimikin juontuu, mutta koska valkea pelaa tässä tempon edellä, ei avaus ole aivan samanlainen. Avaus muuntuu usein Retin avaukseksi, katalonialaiseksi avaukseksi, englantilaiseksi avaukseksi tai jopa Nimzo-Larsen-hyökkäykseksi.

Kuningasintialaisen hyökkäyksen luokittelu ECO-koodistossa on vaikeaa ja vaihtelee, koska mustan siirrot voivat olla erilaisia.

## Lähteet
Kipland Kinkel

**Kipland ”Kip” Phillip Kinkel** (s. 30. elokuuta 1982) on yhdysvaltalainen murhaaja.

Masennuksesta kärsinyt 15-vuotias Kinkel surmasi kotonaan Oregonissa Ruger puoliautomaattipistoolilla vanhempansa, Faith Kinkelin ja Bill Kinkelin 20. toukokuuta 1998.

Seuraavana päivänä aamulla Kinkel lähti aseistautuneena Thurston High Schooliin, josta hänet oli erotettu edellisenä päivänä ampuma-aseen hallussapidon vuoksi ja aloitti ammuskelun. Kaksi oppilasta, 16-vuotias Ben Walker ja 17-vuotias Mikael Nicholauson, saivat surmansa ja 35 muuta henkilöä haavoittui.

Kesken ammuskelun Kinkelin aseesta loppuivat panokset. Lataamisen aikana eräs haavoittunut oppilas taklasi hänet. Useat oppilaat saapuivat tämän jälkeen pitämään Kinkelistä kiinni ennen poliisien saapumista.

Poliisiasemalla Kinkel tempaisi taskustaan veitsen ja huusi poliisille: ”Ammu minut, tapa minut!” Poliisi suihkutti Kinkelin päälle pippurisuihketta. Kinkel sanoi myöhemmin, että hän oli toivonut poliisin ampuvan hänet.

Kinkel kertoi motiiviksi vanhempiensa murhaan halun suojella heitä häpeältä, jonka aiheuttaisi tulevalla kouluammuskelulla. 

Oikeudenkäynnissä Kinkelin asianajaja vetosi tämän mielenterveystaustaan ja toivoi, että Kinkel selviäisi 30–40 vuoden vankeusrangaistuksella. Kinkelin katsottiin kuitenkin toimineen täydessä ymmärryksessä, ja hänet tuomittiin 111 vuoden vankeusrangaistukseen marraskuussa 1999. Hänellä ei ole mahdollisuutta päästä ehdonalaiseen vapauteen vaan tuomio on istuttava kokonaan.

Kinkel anoi kesäkuussa 2007 uutta oikeudenkäyntiä syyntakeettomuuteen vedoten. Kaksi psykiatria on todistanut, että Kinkelillä oli tapahtumahetkellä merkkejä paranoidisesta skitsofreniasta. Elokuussa 2007 Marionin osavaltion oikeus epäsi pyynnön uudesta oikeudenkäynnistä.

Kipland Kinkel istuu tuomiotaan Oregon State Correctional Institutionissa, Salemissa, Oregonissa.

## Lähteet
Siegbert Tarrasch

**Siegbert Tarrasch** (5. maaliskuuta 1862 – 17. helmikuuta 1934) oli yksi 1800-luvun ja 1900-luvun alun vahvimmista shakinpelaajista ja -opettajista. Hän oli saksalainen.

Tarrasch syntyi Breslaussa, Preussissa. Hän valmistui koulusta 1880, jonka jälkeen hän lähti opiskelemaan lääketiedettä Halleen. Hän eli suurimman osan elämästään perheensä kanssa Baijerissa, ensin Nürnbergissä ja myöhemmin Münchenissä. Hän oli juutalainen ja sai viisi lasta, joista yhden hän menetti ensimmäisessä maailmansodassa.

Tarrasch oli hyvin innokas shakkikirjailija. Hän kirjoitti muun muassa kirjassaan "Das Schachspiel. Systematisches Lehrbuch für Anfänger und Geübte": "Shakilla - kuten musiikilla ja rakkaudella - on kyky ja taito tehdä ihminen onnelliseksi".

## Katso myös
*Tarraschin sääntö
*Tarraschin ansa

## Lähteet
*Singer, Isidore & Porter, A. (1901–1906), "Tarrasch, Siegbert", Jewish Encyclopedia, vol. 12, pp. 64–5 
*Andrew Soltis (1997, 2003). Grandmaster Secrets: Endings. Thinker's Press. . 

## Aiheesta muualla
*
Kimveer Gill

**Kimveer Singh Gill** eli **Kimveer Gill** (9. heinäkuuta 1981 – 13. syyskuuta 2006) oli kanadalainen mies, joka 13. syyskuuta 2006 ammuskeli Dawsonin collegessa Montrealissa Quebecissa Kanadassa. Alkuperältään hän oli sikhi. Hän tappoi yhden ihmisen ja haavoitti 19 muuta. Poliisi ampui Gilliä käteen, jonka jälkeen Gill teki itsemurhan ampumalla itseään päähän.

## Lähteet
Richard Teichmann

**Richard Teichmann** (1868–1925) oli Saksan johtava shakinpelaaja. Hänet tunnettiin "Richard viidentenä", koska hän tuli usein viidenneksi turnauksissa. Karlsbadissa 1911 hän kuitenkin voitti turnauksen selvästi. Hän otti murskavoitot muun muassa Akiba Rubinsteinista ja Carl Schlechteristä espanjalaisen pelin samalla muunnelmalla.

## Lähteet

## Aiheesta muualla
*
Rikhard

**Rikhard** on miehen etunimi. Rikhard-nimestä on myös vakiintunut suomen almanakkaan nimi Riku. Rikhardin nimipäivää vietetään 7. helmikuuta, anglosaksisen kuninkaan Rikhard Pyhiinvaeltajan () muistopäivänä. Suomen­ruotsalaisessa kalenterissa nimi esiintyy samalla päivällä muodossa *Rikard*. Suomessa nimi Rikhard on annettu 1900-luvun alusta helmikuuhun 2026 mennessä annettu noin 7790 ja Rikard noin 470 henkilölle.

Englannin kuninkaista, joiden alkuperäinen nimi on ollut *[[Richard]]*, käytetään suomen kielessä nimimuotoa Rikhard.

## Alkuperä

Nimen juuret juontavat luultavasti muinaisenglannin nimestä *Richeard*, jonka alkuosa *rice* tarkoittaa "hallita", ja loppuosa *hard* tarkoittaa "kovaa". Rikhard tarkoittaa siis kovaa hallitsijaa.

## Tunnettuja Rikhardeja ja Rikardeja

### Englannin kuninkaita

* Rikhard I Leijonamieli (, 1157–1199), kuningas 1189–1199
* Rikhard II (1367–1400), kuningas 1377–1399
* Rikhard III (1452–1485), kuningas 1483–1485 

### Muita

* Rikhard Cornwallilainen (1209–1272), Englannin kuningas Juhana Maattoman poika, Saksan nimellinen hallitsija 1256–1272
* Rikhard Pyhiinvaeltaja (k. 722), saksien kuningas ja pyhimys

* Rikard Grönborg (s. 1968), ruotsalainen jääkiekkoilija ja valmentaja
* Rikard Lindroos (s. 1985), suomalainen jalkapalloilija
* Rikhard Lumberg (s. 1977), suomalainen nyrkkeilijä
* Rikhard Mäkinen (1875–1944), suomalainen säveltäjä, kanttori-urkuri ja musiikinopettaja
* Rikard Nordraak (1842–1866), norjalainen säveltäjä
* Rikard Nordstrøm (1893–1955), tanskalainen voimistelija
* Rikard Norling (s. 1971), ruotsalainen jalkapallovalmentaja
* Rikhard Plantagenet (1411–1460), englantilainen York-suvun prinssi
* Rikhard Rautalin (myös Richard, 1891–1943), suomalainen kuvanveistäjä ja taidemaalari
* Rikhard Ruth (1889–1957), suomalainen toimittaja, salapoliisi- ja tieteiskirjailija
* Rikhard Sotamaa (1910–2000), suomalainen lääkäri ja lääkintöneuvos, Urho Kekkosen henkilääkäri
* Rikhard Vilkman (1893–1976), suomalainen jääkäriluutnantti

## Katso myös
* Ricardo

## Kuvitteellisia Rikhardeja

* Rikhard Ankanmieli, Roope Ankan esi-isä Carl Barksin sarjakuvassa *Vanhan linnan salaisuus*
 
## Lähteet
Ieper

**Ieper** ( [ˈipər],  [ipʁ,] saks. *Ypern*) on paikkakunta Belgiassa Länsi-Flanderissa. Se käsittää Ieperin kaupungin sekä Boezingen, Brielenin, Dikkebusin, Elverdingen, Hollebeken, Sint-Janin, Vlamertingen, Voormezelen, Zillebeken ja Zuidschoten kylät. Ieperissä on 34&nbsp;900 asukasta.

## Historia

Ensimmäisen maailmansodan aikana vuosina 1914–1918 kaupungin ympäristö oli keskus- ja ympärysvaltojen asemasodan taistelupaikka. Neljässä vuodessa Ieperin alueella haavoittui 1,2 miljoonaa ja kaatui 500&nbsp;000 sotilasta. Siellä Saksan joukot käyttivät ensimmäisen kerran Fritz Haberin taistelukaasuksi kehittämää kloorikaasua Ranskan joukkoja vastaan.

Ensimmäinen maailmansota tuhosi Ieperin maan tasalle, mutta kaupunki rakennettiin tarkalleen samanlaiseksi kuin ennen sotaa. Jälleenrakentaminen päättyi vasta 1965. Pelloilta löytyy edelleen pommeja ja kaasuaseita. Kaksi ihmistä kuoli vuonna 2014 sodanaikaisen ammuksen räjähtäessä.

Ieperin alueen sotilashautausmaista suurimmassa, saksalaisessa Langemarckissa, lepää 44&nbsp;000 vainajaa.

## Katso myös
*Ypresin taistelut

## Lähteet

## Aiheesta muualla
Italian ympäriajo 2008

**Italian ympäriajo 2008** oli järjestyksessään 91. maantiepyöräilyn Italian ympäriajo. Kilpailu alkoi joukkueaika-ajolla Palermossa 10. toukokuuta ja päättyi henkilökohtaiseen aika-ajoon Milanossa 1. kesäkuuta 2008. 

Kilpailussa olivat mukana kaikki edellisvuoden suurten ympäriajojen voittajat Danilo Di Luca, Alberto Contador ja Denis Menšov. Osanottajiin kuuluivat myös Italian ympäriajon kaksinkertaiset voittajat Gilberto Simoni ja Paolo Savoldelli sekä suomalaiset Kjell Carlström ja Jussi Veikkanen. 

Alberto Contador voitti kilpailun vaikka sijoittui vain yhdellä etapilla kolmen parhaan joukkoon: hän oli toinen kymmenennen etapin aika-ajossa. Hän johti kilpailua ennen viimeisen päivän aika-ajoa vain neljällä sekunnilla ennen Riccardo Riccòa, mutta kasvatti eron lähes kahteen minuuttiin. Marzio Bruseghin sijoittui kolmanneksi vain kaksi sekuntia ennen Franco Pellizottia. 

Pistekilpailun voitti kolme etappia voittanut kirimies Daniele Bennati ja mäkikilpailun kolme vuorietappia vienyt Emanuele Sella. Nuorten (alle 25-v.) kilpailun voitti Riccardo Riccò ja joukkuekilpailun CSF Group Navigare.

## Lopputulokset
### Kokonaiskilpailu

### Pistekilpailu

### Mäkikilpailu

### Nuorten kilpailu

### Joukkuekilpailu

## Etapit

aa = aika-ajo, jaa = joukkueaika-ajo

## Kilpailujen kehittyminen

## Osanottajat

Alun perin neljä ProTour-tallia ei saanut kutsua Italian ympäriajoon: Astana Team, Team High Road, Bouygues Télécom ja Crédit Agricole. Kilpailun järjestäjät kutsuivat kuitenkin sittemmin High Roadin ja 4. toukokuuta Astanan mukaan . Myöskään Continental-talli Acqua & Sapone-Caffè Mokambo, joka saavutti kaksi etappivoittoa vuoden 2007 kilpailussa, ei ollut kutsuttujen joukossa. 

CSF Group Navigare aloitti kilpailun vain kahdeksalla ajajalla argentiinalaisen kirimiehen Maximiliano Richezen dopingkäryn paljastuttua vain päivä ennen kilpailun alkua .

## Keskeyttäneet

DNS = ei lähtenyt etapille, DNF = ei tullut etapilta maaliin, DSQ = hylätty

## Lähteet

## Aiheesta muualla
*Virallinen sivusto
Simon Winawer

**Simon Abramowicz Winawer** (6. maaliskuuta 1838 Varsova – 12. tammikuuta 1920) oli johtava saksalainen shakinpelaaja. Hän voitti Saksan mestaruuden vuonna 1883.

Winawer esiintyi kansainvälisellä tasolla ensimmäistä kertaa Pariisissa vuoden 1867 turnauksessa, jossa hän tuli Wilhelm Steinitzin kanssa toiseksi. Seuraavan 15 vuoden aikana hän oli maailman puolen tusinan parhaan pelaajan joukossa. Pariisissa 1878 hän tuli ensimmäiseksi Johannes Zukertortin kanssa, mutta hävisi uusintaottelun. Berliinissä 1881 hän oli kolmas Mihail Tshigorinin kanssa Zukertortin ja Blackburnen jälkeen. Parhaimmassa turnauksessaan, joka oli Wienissä vuonna 1882, hän sijoittui Steinitzin kanssa ensimmäiseksi. Uusintaottelu päättyi tasan. Lontoon 1883 turnauksessa hän pärjäsi heikosti ja päätti siksi lopettaa shakinpeluun. Matkallaan Wieniin hän kuitenkin poikkesi Nürnbergin kautta, koska hänen piti käydä hammaslääkärissä. Samaan aikaan siellä pidettiin turnausta, johon Winawer houkuteltiin mukaan. Hän sijoittui ensimmäiselle sijalle.

Winawerin mukaan on nimetty useita avausmuunnelmia:
*Ranskalainen puolustus, Winawerin muunnelma
*Espanjalainen peli, Winawerin hyökkäys
*Slaavilainen puolustus, Winawerin vastagambiitti

## Aiheesta muualla
*
Euroopan kielet

**Euroopan kielet** kuuluvat pääasiassa indoeurooppalaisiin kieliin. Muita kielikuntia ovat uralilaiset kielet, turkkilaiset kielet, isolaattikieli baski, luoteiskaukasialaiset kielet, pohjoiskaukasialaiset kielet, eteläkaukasialaiset kielet, seemiläiset kielet, joita edustaa maltan kieli, sekä mongolikielet, joita edustaa kalmukin kieli. Lisäksi Eurooppaan on muuttanut monia muita kieliä puhuvia ihmisiä.

## Kielet

* Baski on isolaattikieli eli kielikuntansa ainoa kieli.
* Eteläkaukasialaiset kielet
* Indoeurooppalaiset kielet
** Albanian kieli
** Armenian kieli
** Balttilaiset kielet
** Germaaniset kielet
** Indoiranilaisia kieliä Euroopassa ovat muiden muassa romanin kieli ja osseetin kieli
** Kelttiläiset kielet
** Kreikan kieli
** Romaaniset kielet
** Slaavilaiset kielet
* Luoteiskaukasialaiset kielet
* Mongolikieliin Euroopassa kuuluu kalmukin kieli.
* Pohjoiskaukasialaiset kielet
* Seemiläisiä kieliä Euroopassa edustavat Maltan kieli ja heprea.
* Turkkilaiset kielet
* Uralilaiset kielet

## Kirjaimistot

## Euroopan kielten päivä
Euroopan kielten päivää vietetään vuosittain 26. syyskuuta.

## Lähteet

## Aiheesta muualla
P.S. Rakastan sinua

**P.S.  Rakastan sinua** on irlantilaisen Cecelia Ahernin esikoisteos, joka julkaistiin vuonna 2004. Kirja oli numero 1 bestseller Irlannissa (19 viikkoa), Isossa-Britanniassa, Yhdysvalloissa, Saksassa ja Alankomaissa, ja se on käännetty 50 kielelle. Suomeksi teos ilmestyi vuonna 2005 Pirjo Lintuniemen suomentamana ja Gummeruksen kustantamana. Kirja kertoo kahdesta rakastavaisesta, Hollystä ja Gerrystä. Kirjasta on tehty myös elokuva, joka sai ensi-iltansa Suomessa 4.4.2008.

## Juoni

Holly ja Gerry haluavat elää yhdessä elämänsä loppuun asti. Gerry kuolee äkillisesti alle 30-vuotiaana. Holly masentuu, mutta eräänä päivänä hänen äitinsä soittaa. Gerry oli jättänyt paksun kirjekuoren, joka sisältää elämänohjeita. Jokaisen kirjeen lopussa lukee: *P.S. Rakastan sinua*.

### Henkilöt
* Holly Kennedy, päähenkilö
* Gerry, Hollyn mies
* Sharon McCarthy, Hollyn paras ystävä
* John McCarthy, Sharonin mies
* Denise Hennessey, Hollyn ystävä
* Tom O'Connor, Denisen sulhanen
* Daniel Connolly, Hollyn ystävä
* Elizabeth Kennedy, Hollyn äiti
* Frank Kennedy, Hollyn isä
* Richard Kennedy, Hollyn vanhempi veli
* Meredith Kennedy, Richardin vaimo
* Timothy Kennedy, Richardin poika
* Emily Kennedy, Richardin tytär
* Jack Kennedy, Hollyn veli
* Abbey, Jackin tyttöystävä
* Ciara Kennedy, Hollyn nuorempi sisko
* Mathew, Ciaran australialainen poikaystävä
* Declan Kennedy, Hollyn nuorempi veli
* Leo, Hollyn stylisti
* Barbara 
* Chris Feeney, Hollyn pomo
* Alice Goodyear, Hollyn sihteeri
* Charlie, baarimikko
* Laura, Danielin ex-tyttöystävä

## Lähteet
Jaroslav Jiřík

**Jaroslav Jiřík** (10. joulukuuta 1939 – 11. heinäkuuta 2011)  oli tšekkiläinen jääkiekkoilija. Pelipaikaltaan hän oli oikea laitahyökkääjä. Hänestä tuli ensimmäinen NHL:ssä pelannut Itäblokin maasta lähtöisin oleva jääkiekkoilija.

## Pelaajana
Jiřík pelasi eurooppalaiseksi epätavallisen voimakasta maalinedustapeliä. Hänen pelityyliinsä kuului olla valmiina lyömässä maalivahdin eteensä torjumia kiekkoja maaliin. Jiřík pelasi kolme ottelua St. Louis Bluesin joukkueessa NHL-kaudella 1969–1970. Hän pelasi seitsemän kautta Tšekkoslovakian liigassa RH Brno -jääkiekkoseurassa 1961–1975 ja teki 300 maalia 450 ottelussa. Jiřík pelasi 134 maaottelua Tšekkoslovakian maajoukkueessa ja osallistui kymmenen kertaa maailmanmestaruuskilpailuihin ja kolme kertaa olympialaisiin.

St. Louis Bluesin manageri Cliff Fletcher varasi vuoden 1969 draftissa ensimmäiseksi Jiříkin. Fletcher oli tehnyt sopimuksen kolmen tšekkoslovakialaisen pelaajan – Jiříkin, Jan Havelin ja Josef Horešovskýn – kanssa, jotka kaikki olivat saaneet Tšekkoslovakian hallituksen luvan siirtyä Pohjois-Amerikkaan. Hallitus kuitenkin muutti mieltään Havelin ja Horešovskýn suhteen, koska he olivat alle 30-vuotiaita. Jiřík, joka oli täyttänyt 30, oli ainoa, joka sai lähteä Pohjois-Amerikkaan.

## Saavutukset

Jiřík saavutti jääkiekossa olympiapronssia 1964 ja olympiahopeaa 1968. Hän oli vuoden 1965 MM-kisojen paras maalintekijä.

## Valmentajana
Jiřík valmensi RH Brnoa vuodesta 1975 lähtien ja Sveitsin maajoukkuetta 1977–1980.

## Kuolema
Kokeneena lentäjänä tunnettu Jiřík kuoli 11. heinäkuuta vuonna 2011 lento-onnettomuudessa hänen oman koneensa syöksyttyä maahan.

## Lähteet
Morris Kirksey

**Morris Marshall Kirksey** (13. syyskuuta 1895 Waxachie, Texas – 25. marraskuuta 1981 San Mateo, Kalifornia) oli yhdysvaltalainen yleisurheilija ja rugby union-pelaaja, joka voitti olympiakultaa molemmissa lajeissa. Hän saavutti yleisurheilussa myös hopeaa. 

Kirkseyn kaikki olympiamitalit tulivat Antwerpenin olympialaisista 1920. Hän voitti 100 metrin juoksussa alkueränsä, vaikkakin erä oli tiukka ainakin kahden ensimmäisen juoksijan osalta. Kirksey voitti myös oman puolivälieränsä ajalla 10,8 sekuntia, joka oli 0,2 sekuntia parempi kuin hänen aikansa alkuerässä. Välierässään Kirksey oli vasta kolmas, mutta pääsi viimeisenä erästään jatkoon. Loppukilpailussa Kirksey paransi juoksuaan ja saavutti hopeaa. Loppukilpailussa hänen aikansa oli 10,8.

Kirksey juoksi 4&nbsp;×&nbsp;100 metrin viestissä joukkueensa ankkurina. Yhdysvallat juoksi kaksi hyvää juoksua. Alkuerässä Kirkseyn ei tarvinnut kiriä lopussa, sillä erästä pääsi kaksi joukkuetta jatkoon ja erän kaksi muuta joukkuetta hylättiin. Loppukilpailussa Yhdysvaltain joukkue teki uuden maailmanennätyksen 42,2 ja voitti kultaa.

Yhdysvaltain voittoaika 42,2 paransi Saksan edellistä maailmanennätystä 0,1 sekunnilla. Joukkueessa juoksivat Kirkseyn lisäksi Jackson Scholz, Loren Murchison ja Charles Paddock. Maailmanennätys pysyi voimassa neljä vuotta, kunnes Britannian joukkue rikkoi sen vuonna 1924.

Rugbyssä Kirksey oli varma mitalisti jo ennen ottelun alkua, sillä kilpailussa oli mukana vain kaksi joukkuetta, Yhdysvallat ja Ranska. Kun Yhdysvallat voitti ottelun 8-0, tuli Kirkseystä kaksinkertainen olympiavoittaja.

## Lähteet

* 

### Viitteet
Ring Ring (albumi)

**Ring Ring** on ruotsalaisen ABBA-yhtyeen ensimmäinen studioalbumi. Se julkaistiin 26. maaliskuuta 1973. Levyn ilmestyessä yhtyettä ei ollut vielä nimetty ABBAksi, joten sen esittäjäksi oli alun perin merkitty Björn & Benny, Agnetha & Frida. Albumin äänitysten alkaessa yhtye oli vain yksi sen jäsenten lukuisista projekteista. Kun kappale ”Ring Ring” muodostui hitiksi, yhtye päätti jatkaa toimintaansa.

Albumin nimikappale julkaistiin sekä englanninkielisenä että ruotsinkielisenä singlenä. B-puolena olivat ”She’s My Kind of Girl” ja ”Åh, vilka tider” vastaavasti. Singlet on julkaistu tekijänimellä Björn & Benny, Angetha & Frida. Englanninkielisen version B-puolen esittäjäksi on merkitty Björn & Benny ja he ovat kappaleen solisteina. Sen julkaisuvuodeksi on merkitty 1970.

## Tyyli
*Ring Ring* eroaa huomattavasti Abban myöhemmistä albumeista. Siihen sisällytettiin Ulvaeuksen ja Anderssonin aiemmin julkaistuja "floppeja" eli kaupallisia epäonnistumisia, tosin jossain määrin modifioituina. Esimerkiksi "I Saw It in the Mirror" tehtiin alkuaan Billy G-son -nimiselle laulajalle. "I Am Just a Girl" luotiin alun perin Jarl Kullelle, joka oli levyttänyt sen nimellä "Jag är blott en man". Kullen singlen taustan päälle äänitettiin *Ring Ring* -albumia varten uusi lauluosuus.

*Ring Ring* sisältää useita melodisia ja tarttuvia kevyitä kipaleita, kuten "Another Town, Another Train" ja "People Need Love". Carl Magnus Palmin mukaan ne ennakoivat säveltaiteellisista heikkouksistaan huolimatta onnistuneesti Abban tulevaa peruslinjaa eli mukaansatempaavuutta. Albumilla on niin ikään ainoa Fältskogin säveltämä Abba-teos, "Disillusion". Myöhemmin Fältskog levytti sen voimallisemmin tuotettuna versiona "Mina ögon". Fältskogin sävellyshaluihin vaikutti se, että hänen arvomaailmassaan äitiys oli musiikin edellä ja hän oli erittäin kriittinen oman tuotantonsa suhteen. Fältskogin ja Ulvaeuksen esikoislapsi oli syntynyt vain kuukausi ennen *Ring Ringin* julkaisua.

*Ring Ring* myi Ruotsissa noin 100&nbsp;000 kappaletta. Carl Magnus Palmin mukaan albumi ei kuulune Abban parhaisiin, mutta siitä paistaa läpi innostuksen tuoma vetovoima. Toinen Abballe tyypillinen ominaisuus on niin ikään mukana. Lyngstad ja Fältskog kykenevät loihtimaan tyhjänpäiväisistäkin sanoituksista pienoisdraamoja, joissa on eletyn elämän makua.

## Kappaleet
** A-puoli **
# (Benny Andersson, Björn Ulvaeus, Stikkan Andersson, Neil Sedaka, Phil Cody)
#
#
#
#
#
** B-puoli**
#
#
#
#
#
#

### Bonuskappaleet vuoden 2001 CD:llä
#
#
# (B. Andersson, S. Andersson, Ulvaeus) – ruotsinkielinen versio

## Kokoonpano
### ABBA
*Benny Andersson &ndash; piano, kosketinsoittimet, laulu, Moog -syntetisaattori, mellotron 
*Agnetha Fältskog &ndash; laulu 
*Anni-Frid Lyngstad &ndash; laulu 
*Björn Ulvaeus &ndash; akustinen kitara, kitara, laulu

### Muut
*Janne Schaffer &ndash; akustinen kitara, kitara
*Michael B. Tretow &ndash; bassokitara
*Mike Watson
*Ola Brunkert &ndash; rummut
*Roger Palm &ndash; rummut
*Rutger Gunnarsson &ndash; bassokitara

## Lähteet
Henkilöpalvonta (sosiologia)

**Henkilöpalvonta**, myös **henkilönpalvonta**, **henkilökultti**, tarkoittaa henkilön nostamista erityisasemaan muita ylemmäksi. Henkilöpalvontaa esiintyy muun muassa popkulttuurissa, uskonnollisissa yhteisöissä, ja erityisen paljon sitä on käytetty poliittisena käsitteenä.

## Esimerkkejä henkilöpalvonnan kohteista
### Kansallissankarit
* Jeanne d'Arc
* Eva Perón

### Uskonnolliset johtajat
* Äiti Amma
* L. Ron Hubbard

### Filmitähdet
* Tom Cruise 

## Lähteet
Tohmo

**Tohmo** on Kemijärven  kaupunginosa. Se sijaitsee noin seitsemän kilometrin päästä kaupungin keskustasta.

Tohmo on rauhallinen ja luonnonkaunis alue. Alueella on useita omakotialueita Tohmon kylässä, Peltoniemessä, Karvakossa, Heralammella ja Rajassa. Rajassa sijaitsi aikanaan Lapin rajavartioston Kemijärven rajakomppania. Alue on nykyään yksityisessä omistuksessa, alueella on noin 6 ha tontilla sijaitseva 22 asunnon rivitaloalue, joka osittain omistus- ja vuokrauskäytössä.

Tohmossa on useita vesialueita. Tohmon kylässä Tohmontie päättyy Kemijokeen, rannassa on uimapaikka, venesatama, grillikota ja vessa. Muita suurempia vesialueita ovat Peltojärvi Peltoniemessä ja Karvakkojoki, joka kiemurtelee asuinalueiden keskellä. Karvakkojoessa on ollut sähkövoimalaitos ja mylly, jotka on purettu, mutta ympäristössä on vieläkin nähtävillä niiden jälkiä.

## Palvelut
Kylällä on toiminut useita kauppoja, mutta viimeinen lakkautettiin vuonna 2008. Entisen kaupan tiloissa toimii nykyään Kemijärven Leipomopalvelut Oy/Kiuaspulla, joka uusien tilojen myötä on avannut myös lounaskahvilan leipomon yhteyteen.
Kylällä toiminut kaupungin omistama asumispalveluyksikkö vanhuksille, Puistolan palvelukeskus on lakkautettu ja tyhjillään.

Tohmon vanha koulu oli yksi ensimmäisistä Kemijärvelle perusetuista kouluista.. Sen toiminta lakkautettiin 2010.

Majoittujien käytettävissä ovat rajavartiolaitoksen entisen päärakennuksen majoitustilat, sauna- ja suihkutilat, keittiö ja 200-paikkainen ruokasali sekä majoitustiloissa oma pienkeittiö. Kävelymatkan päässä on uimaranta. Alueella on urheilukenttä, 25 metrin sisäampumarata, 12,5 metrin sisäuima-allas, karavaanari-alue jossa on erillinen huoltorakennus, aluetta kiertää kävelypolku. Soveltuu hyvin esim. lapsiperheiden lomanviettopaikaksi (oma urheilukenttä + laajat piha-alueet).

## Etäisyydet ja liikenne
Tohmon kylästä on matkaa Kemijärven keskustaan noin 8 km, Kemijärven rautatieasemalle 6 km, Rovaniemen lentokentälle 80 km,  Suomutunturille 50 km ja Pyhätunturille 40 km. Kemijärven paikallisliikenne kulkee Tohmon kylässä pääasiassa tunnin välein. Kylän läpi menee myös Pelkosenniemelle, Pyhätunturille, Sodankylään ja Savukoskelle kulkeva linja-autoliikenne.

## Lähteet
Liukumäki

**Liukumäki** on lasten leikkiväline, jossa käyttäjä liukuu rajattua, kourunomaista kallistettua liukualustaa pitkin alas. 

Lähtö tapahtuu tasaiselta *aloitusosalta*, jossa käyttäjä voi asettua turvalliseen liukuasentoon. Tässä osassa on muuta rakennetta korkeammat kaiteet sekä käsituet laskuun valmistautumista varten. Aloitusosan jälkeen alkaa varsinainen *liukuosa*, jossa lasku tapahtuu. Liu’un päättää vaakatasossa oleva *poistumisosa*, jossa laskijan vauhti hidastuu tai pysähtyy, jolloin liukuja voi turvallisesti poistua. 

Julkiset liukumäet on yleensä valmistettu ruostumattomasta pellistä, yksityiseen käyttöön tarkoitetut muovista, harvemmin puusta (käytännössä filmivanerista). Liukumäkiä on useimmiten leikkipuistoissa ja muilla leikkipaikoilla, mutta toisinaan myös rannoilla. Liukumäki on voitu yhdistää myös osaksi kiipeilytelinettä. 

## Turvallisuus
Yleisiä liukumäkiä koskee Suomessa standardi SFS-EN 1176 (osa 3).

## Katso myös
* Vesiliukumäki
* Hätäliukumäki

## Lähteet
Turveruukki

**Turveruukki Oy** on Oulussa kotipaikkaansa pitävä turvetuotantoon keskittynyt Oulun Energia Oy:n tytäryhtiö. Yhtiön tuotteisiin kuuluvat pääasiassa energiaturve ja bioenergia. Energiatuotteiden lisäksi turvetta tuotetaan kuivikkeeksi maatalouteen.

Omia työntekijöitä yrityksellä on 8. Tuotanto ja kuljetukset työllistävät alihankintayrityksissä noin 200 henkilöä.

## Lähteet
Manic Hedgehog

**Manic Hedgehog** -demo on Radioheadin kolmas demo, joka julkaistiin lokakuussa 1991 kasetilla. Se nimettiin Oxfordilaisen levykaupan mukaan.

Demoa myytiin Oxfordissa kolmella punnalla, kun yhtyeen nimi oli vielä On A Friday. Se sai suositeltavan arvion paikalliselta musiikkilehdeltä nimeltä *Curfew*. 

Kasetin kansitaiteen on tehnyt Thom Yorke. Hän piirsi sen kuulakärkikynällä, ja siinä on alien ja slogan "Work Sucks".

## Kappaleet
# "I Can't"
# "Nothing Touches Me"
# "Thinking About You"
# "Phillipa Chicken"
# "You"

## Lähteet
Lahden kaupunkikulttuuriseura

**Lahden kaupunkikulttuuriseura** on perustettu vuonna 2001. Seura on kiinnostunut kaupunkielämän ilmiöistä yleensä ja aivan erityisesti lahtelaisesta elämänmenosta. Seura poimii ja nimeää vuosittain joitakin kiinnostavia lahtelaisia ilmiöitä vuoden  kaupunkikulttuuriteoiksi.  Ensimmäiset kunniakirjat jaettiin vuonna 2003. Seura osallistuu kaupunkikulttuurikeskusteluun lahtelaisesta näkökulmasta kotisivujensa kautta ja osallistumalla kulttuuritapahtumiin. 

## Kaupunkikulttuuriteot

### 2008
*Kaupunkilaisen näkökulma
*Mielenterveyskuntoutujien tuki
### 2007
*Kauppatorin piirakanmyyjä
*Tarinankertoja
### 2006
*Puhdas Laune -kansalaisliike
*Taidepanimo
### 2005
*Vesijärvenkadun Esso
*Vuorisen lihakauppa (Lahden kauppahallissa)
*Pajutyttö (Olavi Lanun veistos)
*Aleksi K
### 2004
*Kahvila Kariranta (Vesijärven asema)
*Kino Iiris
### 2003
*Liipolan Onni
*Oululaisen jälkiuunileipä
*Oskarin piha

## Lähteet
* http://www.kaupunkikulttuuri.net/index.php?option=com_content&task=view&id=52&Itemid=65 

## Aiheesta muualla
* http://www.kaupunkikulttuuri.net
Brandon Call

**Brandon Spencer Lee Call** (s. 17. marraskuuta 1976) on yhdysvaltalainen näyttelijä. Hänet tunnetaan muun muassa televisiosarjoista *Step by Step*, *[[Baywatch]]* ja *[[Santa Barbara (televisiosarja)|Santa Barbara]]*.

Call voitti kaksi Young Artist -palkintoa ja oli ehdolla monien muiden saajaksi. Hän esiintyi televisiosarjojen ohella elokuvissa, kuten *[[Silmitön raivo|Silmittömässä raivossa]]* (1989). 

Varhaislapsuudestaan esiintynyt Call haavoittui ampumavälikohtauksessa alkusyksystä 1996. Hän kuitenkin toipui täysin ja jatkoi uraansa; hänellä oli vakituinen rooli *Step by Step* -sarjassa aina vuoteen 1998. Hänellä on vuonna 1998 syntynyt tytär.

## Aiheesta muualla
*
Richard Kirwan

**Richard Kirwan** (1. elokuuta 1733 – 22. kesäkuuta 1812) oli irlantilainen tieteilijä. Hän vaikutti useilla aloilla, mutta jäi historiaan lähinnä kemistinä ja flogiston-teorian puolestapuhujana.

Kirwan tuli vuonna 1780 valituksi jäseneksi Royal Societyyn, jonka Copley-mitalin hän voitti 1782. Hän kuoli 78-vuotiaana Dublinissa.

## Lähteet
Henkilöpalvonta

**Henkilöpalvonta**, myös **henkilönpalvonta**, **yksilönpalvonta**, **henkilökultti** on  henkilön nostamista erityisasemaan muita ylemmäksi. Henkilönpalvonta voi kohdistua: 
* Henkilöpalvonta (politiikka), poliittisesti ja sotilaallisesti vaikuttavat henkilöt
* Henkilöpalvonta (sosiologia), esimerkiksi popkulttuurissa tai uskonnollisissa yhteisöissä vaikuttavaan henkilöön.
Gangseon piirikunta

**Gangseon piirikunta** (, hanja 江西郡, McCune-Reischauer *Kangsŏ-gun*) on yksi Korean demokraattisen kansantasavallan Etelä-Pyeonganin maakunnan piirikunnista. Vuoden 2008 väestönlaskennan mukaan siellä oli 191&nbsp;356 asukasta.

## Lähteet

## Aiheesta muualla
*평안남도 강서군